ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ՀՀ ՔԱՂԱՔԱՑՈՒ ՕՐՎԱ ԱՌԹԻՎ

Սիրելի հայրենակիցներ, Արտաշատ միավորված համայնքի սիրելի բնակիչներ, ջերմորեն շնորհավորում եմ բոլորիս՝ Հայաստանում այսօր նշվող Քաղաքացու օրվա առթիվ:

Մեր երկրում արդեն ուրախալի իրողություն է քաղաքացիների իրավունքների գերակայությունը, նրանց ակտիվ դերակատարությունը պետության կայացման և զարգացման գործում` այսպիսով կարևորելով

քաղաքացու առանցքային դերն ու նշանակությունը։

Ոգևորիչ է, որ մեր համայնքի բնակիչները ևս ակտիվ դերակատարություն ունեն համայնքի զարգացման ծրագրերի քննարկման և իրականացման գործում՝ այսկերպ նպաստելով նաև համայնքի զարգացմանն ու առաջընթացին և խթանելով մասնակցային կառավարման զարգացումն Արտաշատում:

Այսօր ևս մեկ անգամ ընդգծում ենք , որ Հայաստանի Հանրապետության քաղաքացին է իր երկրի ու համայնքի տերն ու ժողովրդավարական արժեքների կրողը:

Շնորհավոր տոնդ, ՀՀ Քաղաքացի: